న్యూఢిల్లీ: హోటళ్లు, రెస్టారెంట్లలో సేవలు నచ్చితేనే సర్వీస్ చార్జి కట్టాలని కేంద్రం చెబుతుంటే.... మరోవైపు జాతీయ రెస్టారెంట్ల సంఘం (ఎన్ఆర్ ఏఐ) మాత్రం దీనిపై న్యాయపోరాటానికి సిద్ధమైంది. దీంతో అటు ప్రధాని చెప్పింది చేయాలో ఇటు హోటళ్ల గర్జనకు తలొగ్గాలో అర్థంగాక సగటు వినియోగదారుడు సందిగ్ధంలో పడ్డాడు. వినియోగదారులు రెస్టారెంట్లు విధించిన సర్వీస్ చార్జి కట్టాల్సిందేననీ... లేకుంటే అక్కడ తినడం మానేయాలని ఎన్ఆర్ఐఏ ప్రకటించింది. ఇప్పటికే వినియోగదారుల భద్రతా చట్టం అమలు చేస్తున్నామనీ... దీని ద్వారా వినియోగదారుల నుంచి ఆమోదయోగ్యమైన చార్జీలే వసూలు చేస్తున్నామని ఎన్ఆర్ఏఐ అధ్యక్షుడు రియాజ్ అమ్లానీ పేర్కొన్నారు. ఉద్యోగులు ఆదాయపన్ను.. రెస్టారెంట్లకు వ్యాట్లాగానే సర్వీస్ చార్జీ కస్టమర్లు బిల్లులో ఒక భాగంగానే భావించాలన్నారు. సర్వీస్ చార్జీలు కడితేనే  తమ హోటల్లో తినాలనీ.. లేకుంటే అలాంటి చార్జీలు లేని చోటకువెళ్లి తినాలని వినియోగదారులకు సున్నితంగా చెబుతామన్నారు. సర్వీస్ చార్జీలపై ఇంత గందరగోళానికి గురిచేసే బదులు కేంద్రం దీన్ని పూర్తిగా రద్దు చేయవచ్చుకదా అని మరో రెస్టారెంటు యజమాని ప్రశ్నించారు. ‘‘భోజనమంతా బాగుంది.. కాని సలాడ్ మాత్రం బాగోలేదు’’ అని కస్టమర్ అంటే తమ పరిస్థితి ఏమిటని అడిగారు. ‘‘కేంద్ర వినియోగదారుల మంత్రిత్వ శాఖకు అందే ఫిర్యాదులన్నీ అదనపు పన్నుల గురించే గానీ సర్వీస్ చార్జీల గురించి కాదు.... పన్నులయితే రద్దు చేయరుగానీ.. కస్టమర్ ఇష్టంగా కట్టే సర్వీస్ చార్జీలు మాత్రం ఎత్తేస్తారా?’’ అని ప్రశ్నించారు. కాగా కస్టమర్ ఇష్టం చొప్పున సర్వీస్ చార్జీలు కట్టే పరిస్థితి ఉంటేనే... రెస్టారెంట్లు మరింత అంకితభావంతో పనిచేస్తాయని హాస్పిటాలిటీ నిపుణులు చెబుతున్నారు. మరోవైపు ఫైవ్ స్టార్ హోటళ్లు మాత్రం కేంద్రం ఆదేశాలపై ఎలాంటి ఆందోళన పడడం లేదు. స్వతంత్ర రెస్టారెంట్లలోనే సర్వీస్ చార్జీలు కట్టాలని అడుగుతారనీ.. అయితే ఫైవ్ స్టార్ హోటళ్లలో అది తప్పనిసరి కాదని గుర్తుచేస్తున్నారు.  ఇటీవల పార్లమెంటు శీతాకాల సమావేశాల సందర్భంగా సర్వీస్ చార్జీల వసూలుపై అధికారులకు కేంద్రం స్పష్టమైన ఆదేశాలు జారీ చేసింది. హోటళ్లు రెస్టారెంట్లలో వినియోగదారుడి సంతృప్తితో సంబంధం లేకుండా సర్వీస్ చార్జీలు వసూలు చేయరాదనీ... ఒకవేళ అలా చేస్తే కఠిన చర్యలు తీసుకోవాలని పేర్కొంది. ఈ మేరకు ‘‘సేవలు నచ్చితేనే సర్వీస్ ఛార్జీలు కట్టాలంటూ’’  రెస్టారెంట్లలో బోర్డులు పెట్టాలని కేంద్ర వినియోగదారుల మంత్రిత్వ శాఖ ఆదేశించింది.
newdhilly: hotallu, restarentlalo sevalu nachitene survies charji kattalani kendram chebutunte.... marovaipu jaateeya restarentla sangham (anr ai) maatram deenipai nyaayaporaataaniki siddhamaindi. deentho atu pradhaani cheppindi cheyalo itu hotalla garjanaku taloggaalo ardhamgaaka sagatu viniyogadaarudu sandigdhamlo paddaadu. viniyogadaarulu restarentlu vidhinchina survies charji kattalsindenani... lekunte akkada tinadam maaneyaalani nri prakatinchindi. ippatike viniyogadaarula bhadrata chattam amalu chestunnamani... deeni dwara viniyogadaarula nunchi aamodayogyamaina charjile vasulu chestunnamani nrari adhyakshudu riaz amlani perkonnaru. udyogulu aadaayapannu.. restarentlaku vyaatlaagaane survies charji kastamarlu billulo oka bhagamgane bhaavinchaalannaaru. survies chaarjeelu kadithene  tama hotallo tinaalanee.. lekunte alanti chaarjeelu laeni chotakuvelli tinaalani viniyogadaarulaku sunnitamgaa chebutaamannaaru. survies chaarjeelapai inta gandaragolaaniki gurichese badulu kendram deenni puurtigaa raddu cheyavachukada ani maro restarentu yajamani prasninchaaru. ‘‘bhojanamanta bagundi.. kaani salad maatram bagoledu’’ ani customer ante tama paristhiti emitani adigaaru. ‘‘kendra viniyogadaarula mantritva saakhaku ande firyaadulannii adanapu pannula gurinche gaanee survies chaarjeela gurinchi kaadu.... pannulayithe raddu cheyarugaanii.. customer ishtamgaa katte survies chaarjeelu maatram ettestara?’’ ani prasninchaaru. kaga customer ishtam choppuna survies chaarjeelu katte paristhiti untene... restarentlu marinta ankitabhaavamto panichestaayani haspitolity nipunulu chebutunnaru. marovaipu faive star hotallu maatram kendram aadesaalapai elanti aandolana padadam ledu. swatantra restarentlalone survies chaarjeelu kattalani adugutaaranee.. ayithe faive star hotallalo adhi tappanisari kaadani gurtuchestunnaru.  iteevala paarlamentu sheethaakaala samavesala sandarbhamgaa survies chaarjeela vasulupai adhikaarulaku kendram spashtamaina aadesaalu jaarii chesindi. hotallu restarentlalo viniyogadaarudi santruptitoe sambandham lekunda survies chaarjeelu vasulu cheyaraadanii... okavela alaa cheste kathina charyalu teesukovaalani perkondi. ee meraku ‘‘sevalu nachitene survies chaarjeelu kattaalantuu’’  restarentlalo bordulu pettaalani kendra viniyogadaarula mantritva saakha aadesinchindi.